CELEX: 32021D1083
Language: hu
Date: 2021-06-23 00:00:00
Title: A Politikai és Biztonsági Bizottság (KKBP) 2021/1083 határozata (2021. június 23.) az Európai Uniónak a mali fegyveres erők kiképzéséhez hozzájáruló katonai missziója (EUTM Mali) uniós missziós erői parancsnokának kinevezéséről és a (KKBP) 2021/6 határozat hatályon kívül helyezéséről (EUTM Mali/1/2021)

2021.7.2.   
               
               
                  HU
               
               
                  Az Európai Unió Hivatalos Lapja
               
               
                  L 235/12
               
            
         A POLITIKAI ÉS BIZTONSÁGI BIZOTTSÁG (KKBP) 2021/1083 HATÁROZATA
         (2021. június 23.)
         az Európai Uniónak a mali fegyveres erők kiképzéséhez hozzájáruló katonai missziója (EUTM Mali) uniós missziós erői parancsnokának kinevezéséről és a (KKBP) 2021/6 határozat hatályon kívül helyezéséről (EUTM Mali/1/2021)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikkére,
         tekintettel az Európai Uniónak a mali fegyveres erők kiképzéséhez hozzájáruló katonai missziójáról (EUTM Mali) szóló, 2013. január 17-i 2013/34/KKBP tanácsi határozatra (1) és különösen annak 5. cikkére,
         mivel:
         
                     (1)
                  
                  
                     A 2013/34/KKBP határozat 5. cikkének (1) bekezdése értelmében a Tanács felhatalmazta a Politikai és Biztonsági Bizottságot (PBB) arra, hogy meghozza az EUTM Mali politikai ellenőrzésére és stratégiai irányítására vonatkozó határozatokat, ideértve az uniós missziós erők későbbi parancsnokainak kinevezéséről szóló határozatokat is.
                  
               
                     (2)
                  
                  
                     A PBB 2020. december 15-én elfogadta a (KKBP) 2021/6 határozatot (2), amellyel Fernando Luis GRACIA HERREIZ dandártábornokot nevezte ki az EUTM Mali uniós missziós erőinek parancsnokává.
                  
               
                     (3)
                  
                  
                     Németország 2021. április 12-én azt javasolta, hogy Fernando Luis GRACIA HERREIZ dandártábornok utódjaként 2021. július 7-i hatállyal Jochen DEUER dandártábornokot nevezzék ki az EUTM Mali uniós missziós erőinek parancsnokává.
                  
               
                     (4)
                  
                  
                     Az Európai Unió Katonai Bizottsága 2021. május 12-én támogatta az említett javaslatot.
                  
               
                     (5)
                  
                  
                     Határozatot kell hozni Jochen DEUER dandártábornoknak az EUTM Mali uniós missziós erőinek parancsnokává való kinevezéséről 2021. július 7-i hatállyal.
                  
               
                     (6)
                  
                  
                     A (KKBP) 2021/6 határozatot hatályon kívül kell helyezni.
                  
               
                     (7)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Következésképpen Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság 2021. július 7-i hatállyal Jochen DEUER dandártábornokot nevezi ki az Európai Uniónak a mali fegyveres erők kiképzéséhez hozzájáruló katonai missziója (EUTM Mali) uniós missziós erőinek parancsnokává.
         
         
            2. cikk
            A (KKBP) 2021/6 határozat hatályát veszti.
         
         
            3. cikk
            Ez a határozat 2021. július 7-én lép hatályba.
         
         
            Kelt Brüsszelben, 2021. június 23-án.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (1)  HL L 14., 2013.1.18., 19. o.
         
         
            (2)  A Politikai és Biztonsági Bizottság (KKBP) 2021/6 határozata (2020. december 15.) az Európai Uniónak a mali fegyveres erők kiképzéséhez hozzájáruló katonai missziója (EUTM Mali) uniós missziós erői parancsnokának kinevezéséről és a (KKBP) 2020/603 határozat hatályon kívül helyezéséről (EUTM Mali/2/2020) (HL L 4., 2021.1.7., 10. o.).